বিগ বস কন্নড় ৫

বিগ বস কন্নড় ৫ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের পঞ্চম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৭ সালের ১৫ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০১৮ সালের ২৮শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স সুপারে সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতজ্ঞ চন্দন শেট্টি জয়লাভ করেছেন, অন্যদিকে দিবাকর প্রথম রানার-আপ হয়েছেন। এছাড়াও কার্তিক জয়রাম, নিবেদিতা গৌড়া এবং শ্রুতি প্রকাশ ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী চন্দন শেট্টি

 স্থান  বাসিন্দা  পেশা      অবস্থা  ১  চন্দন শেট্টি  সঙ্গীতজ্ঞ  দিন ১  দিন ১০৫   ২  দিবাকর  বিক্রয় প্রতিনিধি  দিন ১  দিন ১০৫   ৩  কার্তিক জয়রাম  অভিনেতা  দিন ১  দিন ১০৫   ৪  নিবেদিতা গৌড়া  শিক্ষার্থী  দিন ১  দিন ১০৫   ৫  শ্রুতি প্রকাশ  সঙ্গীতশিল্পী ও অভিনেত্রী  দিন ১  দিন ১০৫   ৬  সমীর আচার্য  পণ্ডিত  দিন ১  দিন ১০১   ৭  অনুপমা গৌড়া  অভিনেত্রী  দিন ১  দিন ৯৮   ৮  রিয়াজ বাসরা  রেডিও জকি  দিন ১  দিন ৯১   ৯  কৃষি থাপান্ডা  মডেল ও অভিনেত্রী  দিন ১  দিন ৮৪   ১০  জয়া শ্রীনিবাসন  সংখ্যা জ্যোতিষবিদ  দিন ১  দিন ৭৭   ১১  লাস্য নাগরাজ  অভিনেত্রী  দিন ৫৮  দিন ৭০   ১২  সোমযুক্তা হেগড়ে  অভিনেত্রী  দিন ৫৮  দিন ৬৬   ১৩  জগন্নাথ চন্দ্রশেখর  অভিনেতা  দিন ১  দিন ৬৩   ১৪  অশিতা চন্দ্রপ্পা  অভিনেত্রী  দিন ১  দিন ৫৬   ১৫  বৈষ্ণবী চন্দ্রন মেনন  অভিনেত্রী  দিন ৫০  দিন ৫৪   ১৬  সিহি কহি চন্দ্রু  অভিনেতা  দিন ১  দিন ৪৯   ১৭  তেজস্বী প্রকাশ  অভিনেত্রী  দিন ১  দিন ২৮   ১৮  দয়াল পদ্মনাবন  পরিচালক  দিন ১  দিন ২১   ১৯  মেঘা শেট্টি  অভিনেত্রী  দিন ১  দিন ১৪   ২০  সুমা রাজকুমার  গৃহিণী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০১৭-এ ভারতীয় টেলিভিশন মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:কালার্স সুপারের মৌলিক অনুষ্ঠান